gu en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en de es es en pt en en es gu gu gu gu en gu en gu en en en en en en en en gu en gu gu gu gu gu gu gu en gu en gu gu gu gu gu gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en gu gu gu gu gu gu gu gu gu gu en en gu gu gu gu gu en en en
સલામ - મંગેશ પાડગાંવકર, અનુ. સુરેશ દલાલ – Aksharnaad.com
સલામ – મંગેશ પાડગાંવકર, અનુ. સુરેશ દલાલ 10 comments
{ ગત વર્ષે મહુવા ખાતે યોજાયેલા સંસ્કૃત સત્રના એક દિવસે રાત્રે જોયું નાટક “મહોરું”. નાટક ખૂબ સ્પર્શી ગયું, પરંતુ તેથીય વધુ સ્પર્શી ગઈ એક અછાંદસ, સીધી મરમ પર ઘા કરતી, અદભુત રચના…. એ રચના માટે ખૂબ શોધ ચલાવી અને અંતે શ્રી મંગેશ પાડગાંવકરની મૂળ મરાઠી કવિતાનો શ્રી સુરેશ દલાલ દ્વારા થયેલો અનુવાદ મળી આવ્યો. 10 માર્ચ 1929 ના રોજ મહારાષ્ટ્રના રત્નાગિરીમાં જન્મેલા કવિ લેખક શ્રી મંગેશ પાડગાંવકર અછાંદસ કવિતાઓના અનોખા જાદુગર છે. તેમની કેટલીક મરાઠી કવિતાઓના ગુજરાતી અનુવાદો કરીને ‘કવિતાસંગમ’ – મરાઠી કવિતા હેઠળ 1977માં શ્રી સુરેશ દલાલે સંપાદિત કર્યા છે. આ પુસ્તકની પ્રસ્તાવનામાં શ્રી ઉમાશંકર જોશી કહે છે તેમ, “જમાનાની વિગતો આરપાર, તેના ઉંડાણમાં કવિની વાત રમતી હોય છે.” જ્યારે આપણે પ્રેમ કરીએ છીએ, સલામ, વિદુષક, હિપ્નોટીસ્ટ, મારાં ઘેટાંઓ, પ્રારંભ વગેરે તેમની કેટલીક અનન્ય અપ્રતિમ સુંદર અને મને ખૂબ ખૂબ ગમતી રચનાઓ છે. આજે તેમાંથી એકનો આનંદ આપ સૌ સાથે વહેંચી રહ્યો છું. }
જેના હાથમાં દંડો તેને સલામ,
ડાબો હાથ કૂલા પર રાખીને
વેચાતું લેવાનો ઈશારો કરનારને સલામ,
ડોળા કાઢેલી દરેક આંખને સલામ,
લાખો ખર્ચીને બાંધેલા દેવળને સલામ,
દેવ અને ધર્મનો કૉન્ટ્રેક્ટ લેનારને સલામ,
ખાલી હાથમાંથી ભસ્મ કાઢનાર બુવાને સલામ,
હવામાંથી વીંટી કાઢનાર મોટા બુવાને સલામ,
મા પર જિઁદગીભર ઘૂરકનાર બાપને સલામ,
બાપા પર ઘૂરકતા સાહેબને સલામ,
સાહેબને ફાડનાર તેના સાહેબને સલામ,
સલામ, પ્યારે ભાઈયો સબકો સલામ,
જેના હાથમાં અખબાર તેને સલામ,
ભાષણોનો, સભાઓનો ફોટા સાથે રિપોર્ટ કરે તેને સલામ,
તેની નાથ પકડનાર રાજ્યકર્તાઓને સલામ,
જેની સામે માઈક્રોફોન તેને સલામ,
તેમાંથી થંભ્યા વિના બોલનારને સલામ,
તેમણે આપેલા હપતાને સલામ,
સત્તાની ટ્રક ચલાવનારને સલામ,
ટ્રક નીચે ચગદાયેલાં અળસિયાંને અને કુત્તાઓને સલામ,
જેના હાથમાં ચાકુ તેને સલામ,
વિમાનમાંથી બૉમ્બ ફેકનારને સલામ,
શસ્ત્રાસ્ત્રના પ્રચંડ વેપારીઓને સલામ,
તેને ફાંસી દેવાની ઘોષણા કરનારઓને સલામ,
ગટરના પાણીથી ઈન્જેકક્ષન ભરનારને સલામ,
ઠાઠડીનો સામાન વેચનારને સલામ,
ઠાઠડી ઊંચકનાર ખભાઓને સલામ,
મોત સસ્તું કરનારા સર્વને સલામ,
સલામ પ્યારે દોસ્તો, સબકો સલામ,
દોઢ ખોલીમા છૈયાંછોરાંને સલામ,
ગાડીમાં ચગદાતી ગિરદીને સલામ,
કાણા પડેલા પીળા ગંજીફરાકને સલામ,
સર્વ રંગના સર્વ ઝંડાઓને સલામ,
ચાલીચાલીના ભરાયેલા સંડાસના લીંડાઓને સલામ,
ડોક પકડનાર પ્રત્યેક હાથને સલામ,
સલામ, ભાઈયો અને બહેનો, સબકો સલામ
આ મારા પરમ પવિત્ર ઈત્યાદિ દેશને સલામ,
આ દેશની સુ-ઉદાત્ત સુ-મંગળ, સુ-પરંપરાને સલામ,
સર્વ ઉસ્તાદી ઘોષણાને સલામ,
આ ઉકરડામાંથી સત્તાનો પાક માણનારને સલામ,
ઉપનિષદો અને વેદોને સલામ,
તેમની સેંકડો લોરીને સલામ,
મતના આંધળા સિક્કાને સલામ,
સસલું હાથમાં હોય એવા પારધીને સલામ,
તેની તહેનાતમાં રહેલા ભાડૂતી સૈનિકને સલામ,
હરિજનો પર અત્યાચાર કરનારાઓને સલામ,
આ બાતમી વાંચનાર સર્વ ષંઢોને સલામ,
સત્તા સંપતિના ભડવાનો દેશ કહું,
તો માથું ફોડી નાખશે,
હલકટ લાચારોનો દેશ કહું,
તો રસ્તા પર ઝૂડશે,
ખરીદવામાં આવનારાઓનો દેશ કહું,
દેવધર્મ વિશે, નેતાઓ વિશે ખરાબ બોલું
તો નાકા પર પકડીને ઠોકશે,
શોષણ કરનારાઓનો દેશ કહું,
તો નોકરી પરથી કાઢશે,
એટલે મારાં નપુંસકત્વને સલામ,
પછી ઠોકી શકનાર પ્રત્યેક હાથને સલામ,
અને તે પછી અલબત્ત જ
પરમ પવિત્ર ઉદાંત્ત સુમંગલ દેશને સલામ,
આ દેશની મહાન પરંપરાને સલામ,
સલામ, પ્યારે ભાઈયો ઔર બહેનો સબકો સલામ.
અનેક હાથ હોત તો,
અનેક હાથથી કરી હોત સલામ.
લેકિન માફ કરના ભાઈયો
હાથ તો બે જ
લાતના ભયથી રાખેલો કૂલા પર
એટલે ફક્ત જમણા હાથે સલામ.
ભાઈયો ઔર બહેનો, સબકો સલામ.
મૂળ મરાઠી કવિતા શ્રી મંગેશ પાડગાંવકર, ગુજરાતી અનુવાદ શ્રી સુરેશ દલાલ.
10 thoughts on “સલામ – મંગેશ પાડગાંવકર, અનુ. સુરેશ દલાલ”
અશોક જાની 'આનંદ' February 3, 2013 at 4:33 PM
સલામોની આખી પરંપરાને સલામ. દેખાતી ન દેખાતી લટકતી ભટકતી અને ખટકતી બધાં પ્રકારની સલામોને સલામ
ભાઇ એટલે સ્તો મેરા ભારત મહાન ને ઘણી ઘણી ઝૂકી ઝૂકીને સલામ…!!
Dhruti Modi. February 3, 2013 at 1:28 AM
અાપણી ગુલામ મનોવૃતિ અને પરિસ્થિતિનું ખૂબ સરસ રીતે મજાકી ભાષામાં છતાં દિલ ચીરી નાખે તેવી વાસ્તવિકતા સાથે અાબેહૂબ વર્ણન બદલ કવિ અને અનુવાદકને સલામ.
Kishore Modi January 26, 2013 at 8:19 PM
સાંપ્રત સમયનું આબેહૂબ આલેખન કવિ અને અનુવાદકને સલામ
Pingback: આનંદ થતો નથી – « BestBonding - in Relationship
PRAFUL SHAH April 10, 2011 at 7:27 AM
SALAM..COMPLIMENTS TO LEKHAK, ANUVADAK AND YOU. 1929, 1977 AND TO-DAY 2011-NO CHANGE GULAMI BEFORE AND NOW.
VINA NIRBHAYATA NOTHING YOU CAN ENJOY COMMON MAN IS WORRING HOW TO LIVE LIFE, AND WISE AND’OR HONEST PEOPLE ARE NOT CARE NOR TAKE PART AND IN DEMORACY IF GOOD PEOPLE NOT TAKE PART TO RULE THE COUNTRY BAD PEOPLE WILL TAKE AN OPPORTUNITY. AND THAN IT BECOMES HARD. TO COME OUT OF THE SITUATION.
ASHVIN April 8, 2011 at 8:34 AM
realistic and unambiguous image, state of mind of an average indian depicted.
Heena Parekh February 6, 2010 at 10:30 AM
YOGESH CHUDGAR February 5, 2010 at 5:47 PM
મંગેશ પડગાંવકર ને સલામ,સુરેશ દલાલને બીજી સલામ.
અક્ષરનાદ ને પણ જોરદાર સલામ.
આમ ભલે બધાને સલમો કરતાં રહીએ પણ આખી જીંદગી સલામો કરવા સિવાય હવે બીજું કંઇ
કરવાનું રહ્યું જ છે શું ? મારા જેવા મહાન ડોબાને કોટિ કોટિ સલામ,(ક્યાં કોઇ ગણવા જવાનું છે ?)
છતાં મારા દેશની ભવ્યતા ની બડાઈઓ મારવામાંથી ઉંચા આવતા નથી.
બોલો મેરે સંગ ‘મેરા ભારત મહાન’
Nilesh Hingu February 5, 2010 at 12:17 PM
himanshu patel February 5, 2010 at 5:29 AM
ઘણા બધા પુનરાવર્તનો હોવા છતાં-આપણી સાંપ્રત અને ભૂતપૂર્વ -સમાજિક, રાજકિય પરિસ્થિતિ
વિશે વ્યક્ત આક્રોશ તીવ્ર વ્યંગ સાથે અને મશ્કરી ભર્યા શબ્દો”લાતના ભયથી
ડાબો હાથ કૂલા પર રાખીને
જમણે હાથે સલામ,..”સાથે આલેખાઈ છે.સલામ શબ્દ આપણી હતી તે અને હજું પ્રવર્તમાન છે તે
ગુલામીને સુચવે છે.વોટ આપનાર દરેક વ્યક્તિ પોતાની અસહાયતા અને અધિકૃત(undefined) અનાધિકારનો ગુલામ છે.
મળો મને @ http://himanshupatel.wordpress.com
← મારી લેખન યાત્રા – પ્રફુલ ઠાર
બોધ – બાળાશંકર કંથારિયા →
સર્જન ગ્રૂપનું પ્રથમ ગુજરાતી માઈક્રોફિક્શન પુસ્તક "માઈક્રોસર્જન" મેળવવા અહીં ક્લિક કરો..
અક્ષરનાદ પર પ્રસ્તુત થતી નવી કૃતિઓની ઝલક મેળવો આપના ઈનબોક્સમાં,
આપનું ઈ-મેલ એડ્રેસ લખો...
કરણીનું ફળ – કનુ ભગદેવ
કેટલીક ગઝલરચનાઓ.. – મુકેશ ધારૈયા
એકાંકી “હાલરડું” – બાબુભાઇ વ્યાસ
‘સર્જન’ સામયિકનો પાંચમો અંક – સં. રાજુલ ભાનુશાલી
પદ્યરચનાઓ.. – પારૂલ બારોટ, આરોહી શેઠ, ભાવના મહેતા, અનુજ સોલંકી, કિલ્લોલ પંડ્યા,
ગુજરાતનું કાશ્મીર : ડાંગ – મેહુલ સુતરીયા
પર્યાવરણનો વિકાસ – ધ્રુવ ગોસાઈ
બિચ્ચારા દુખિયારા! – વલીભાઈ મુસા
શરીર ફર્નીચરનો શો રૂમ છે! – રમેશ ચાંપાનેરી
તૃતિય અક્ષરનાદ માઈક્રોફિક્શન સ્પર્ધા (૨૦૧૭)
Know More ઇન્ટરનેટ (51)
ગુજરાતી વાર્તાઓ પૉડકાસ્ટ (3)
કવિતા, ગઝલ તથા સર્વ પદ્ય (653)
ચાલો ગઝલ શીખીએ (14)
ચાલો સંસ્કૃત શીખીએ (5)
જત જણાવવાનું કે (77)
આવો વાર્તા લખીએ (1)
દોસ્ત મને માફ કરીશ ને (24)
પ્રાર્થના, ગરબા અને ભજન (87)
ગુજરાતી માઈક્રોફિક્શન લીગ (29)
Micro Fiction Competition (13)
Theme based microfiction (1)
લોકમત – ભેટ યોજના (2)
હિન્દી / અંગ્રેજી ગીતો (13)
૨૫૧ ઉપયોગી વેબસાઈટ્સ (2)
Privacy & Cookies: This site uses cookies.
To find out more, as well as how to remove or block these, see here: Our Cookie Policy
© અક્ષરનાદ.કોમ વેબસાઈટ ગુજરાતી સાહિત્યને ઈન્ટરનેટના માધ્યમથી વિશ્વના વિવિધ વિભાગોમાં વસતા ગુજરાતીઓ સુધી પહોંચાડવાનો તદ્દન અવ્યાવસાયિક પ્રયાસ છે.
આ વેબસાઈટ પર સંકલિત બધી જ રચનાઓના સર્વાધિકાર રચનાકાર અથવા અન્ય અધિકારધારી વ્યક્તિ પાસે સુરક્ષિત છે. માટે અક્ષરનાદ પર પ્રસિધ્ધ કોઈ પણ રચના કે અન્ય લેખો કોઈ પણ સાર્વજનિક લાઈસંસ (જેમ કે GFDL અથવા ક્રિએટીવ કોમન્સ) હેઠળ ઉપલબ્ધ નથી. વધુ વાંચો ...
હું, જીજ્ઞેશ અધ્યારૂ, આ વેબસાઈટ અક્ષરનાદ.કોમ ના સંપાદક તરીકે કામ કરૂં છું. વ્યવસાયે મરીન જીયોટેકનીકલ ઈજનેર છું અને પીપાવાવ શિપયાર્ડમાં ઈન્ફ્રાસ્ટ્રક્ચર વિભાગમાં મેનેજર છું. અક્ષરનાદ ગુજરાતી ભાષા સાહિત્ય પ્રત્યેના મારા વળગણને એક માધ્યમ આપવાનો પ્રયત્ન છે... અમારા વિશે વધુ વાંચવા અહીં ક્લિક કરો...
· © 2017 Aksharnaad.com By Jignesh Adhyaru ·